لیکن اس وقت پسند ہے ، حضرت ابو دجانہؓ فوجوں کو چیرتے لاشوں پر لاشے گراتے بڑھتے چلے جاتے تھے یہاں تک کہ ہندہ سامنے آگئی ، اس کے سر پر تلوار رکھ کراٹھا لی کہ رسول اللہ ﷺ کی تلوارا س قابل نہیں کہ عورت پر آزمائی جائے ، حضرت حمزہؓ دو دستی تلوار مارے جاتے تھے اور جس طرف بڑھتے تھے صفیں کی صفیں صاف ہو جاتی تھیں،وحشی جوجبیر بن مطعم کا غلام تھا اس کے آقا نے وعدہ کیا تھاکہ اگر وہ حمزہ ؓکو قتل کر دے تو آزاد کر دیا جائے گا وہ حضرت حمزہؓ کی تلاش میں تھا ، حضرت حمزہ ؓبرابر آئے تو اس نے چھوٹا سا نیزہ جس کو " حربہ " کہتے ہیں اور جو حبشیوں کا خاص ہتھیار ہے پھینک کر مارا جو ناف میں لگا اور باہر ہو گیا ، حضرت حمزہؓ نے اس پر حملہ کرنا چاہا لیکن لڑکھڑا کر گر پڑے اور روح پرواز کر گئی ، کُفّار کے عَلم بردار لڑ لڑ کر قتل ہو جاتے تھے تا ہم عَلم گرنے نہیں پاتا تھا ، ایک کے گرنے سے پہلے دوسرا جانباز بڑھ کر عَلم ہاتھ میں لے لیتا ، حضرت حنظلہؓ نے کفار کے سپہ سالار ابو سفیان پر حملہ کیا اور قریب تھا کہ ان کی تلوار ا بو سفیان کا فیصلہ کر دے دفعتاً پہلو سے شداد بن الاسود جھپٹ کر ان کے وار کو روکا اور ان کو شہید کر دیا ، تا ہم لڑائی کا پلہ مسلمانوں کی طرف تھا ، علم برداروں کے قتل اور حضرت علیؓ اور حضرت ابودجانہؓ کے بے پناہ حملوں سے فوج کے پاؤ ں لڑکھڑا گئے ، بہادر نازنینیں جو رجز سے دلوں کو ابھار رہی تھیں بد حواسی کے ساتھ پیچھے ہٹیں اورمطلع صاف ہو گیا ، لیکن ساتھ ہی مسلمانوں نے لوٹ مار شروع کر دی ، یہ دیکھ کرتیر انداز جو پشت پر مقرر تھے وہ بھی غنیمت کی طرف جھکے ، حضرت عبداللہؓ بن جبیرنے بہت روکا ؛لیکن وہ رک نہ سکے ، تیر اندازوں کی جگہ خالی دیکھ کر خالدنے عقب سے حملہ کیا ، عبداللہؓ بن جبیرچند جانبازوں کے ساتھ جم کر لڑے ؛
Entity: مسلمانوں — Type: /religion